**Walk Like an Egyptian** (בעברית: **ללכת כמו מצרי**) הוא סינגל שהוקלט של הלהקה האמריקאית הבאנגלס. השיר יצא בשנת 1986 כסינגל השלישי מתוך האלבום "Different Light". זה היה הסינגל הראשון של הלהקה, והוא הוכר על ידי RIAA כאלבום זהב, והפך לשיר מספר אחד בבילבורד משנת 1987.

הקלטה
-----

ליאם שטרנברג, שכתב את השיר, הקליט גרסת הדגמה כבר בינואר 1984 עם הזמרת מרטי ג'ונס. הוא הציע את השיר לטוני בזיל, אשר דחתה אותו. לין לאביץ' הקליטה את הגרסה הראשונה של השיר, אך היא לא יצאה לאור, מאחר שהחליטה לקחת הפסקה ממוזיקה כדי לגדל את משפחתה. דייוויד קאהן היה המפיק של אלבום *Different Light*; הוא קיבל עותק של ההדגמה ואהב אותה, ובמיוחד את "האיכות הלא ידנית" של ג'ונס.

קאהן הציע את השיר ללהקת הבאנגלס, שהסכימו להקליט אותו. הוא נתן לכל אחד מחברי הקבוצה לשיר את המילים, כדי לקבוע מי תשיר כל שורה; וכך, ויקי פיטרסון, מייקל סטיל וסוזנה הופס שרו בגרסה הסופית כל אחת את השורה שלה בפתיחה, בהתאמה. עם זאת, קאהן לא אהב במיוחד את השירה של דבי פיטרסון, כך שהיא הפכה לקולות רקע. זה הכעיס אותה וגרם למתח בתוך הקבוצה. המצב החמיר בגלל השימוש במכונת תופים במקום התיפוף שלה, מה שהפחית עוד יותר את תפקידה בשיר. ניתן לראות אותה מנגנת בתוף מרים במהלך הופעתם משנת 1986.

קבלה
----

"Walk Like an Egyptian" יצא כסינגל השלישי מתוך האלבום "Different Light". השיר עלה לראשונה לבילבורד הוט 100 בספטמבר 1986. השיר הגיע לשיא כמספר שלוש במצעד הסינגלים הבריטי בנובמבר 1986 והגיע למקום הראשון בארצות הברית ב-20 בדצמבר. הוא נשאר בראש ההוט 100 במשך ארבעה שבועות עד לינואר 1987. השיר הוא השיר הראשון בביצוע להקת-נשים, המנגנות בעצמן, שהגיע לראש מצעד ה-*Billboard.* ההצלחה של השיר, יחד עם השיר - "Manic Monday "הביאו את אלבום *Different Light* למקום שני במצעד בילבורד 200 והפכו אותו לאלבום המצליח ביותר של הלהקה.

קליפ
----

הסרטון המוזיקלי של השיר "Walk Like an Egyptian" היה מועמד לפרס הווידאו הקבוצתי הטוב ביותר בטקס פרסי הווידאו של MTV לשנת 1987. הוא כולל קטעים מההופעה של להקת הבאנגלס, וגם סצנות של אנשים שרוקדים בתנוחות דומות לאלה המתוארים בתבליטי מצרים קדומים שהיוו השראה לכותב השירים ליאם שטרנברג. רוב האנשים הללו צולמו ברחובות העיר ניו יורק, אם כי נעשה שימוש באפקטים מיוחדים כדי לשנות תמונות של הנסיכה דיאנה, מנהיג לוב מועמר קדאפי, ופסל החירות רוקדים בצורה דומה. בסצנה פופולרית מהסרטון, הופס צולמה בקלוז-אפ, בו עיניה נעו מצד לצד, כשהן מביטות שמאלה וימינה. כשנשאלה על הסצנה בריאיון למגזין המקוון PlanetOut.com, הסבירה הופס כי היא למעשה התבוננה בחברי קהל בודדים במהלך צילומי הווידאו, שהתקיימה עם קהל חי. התבוננות ישירה בחברי קהל בודדים הייתה טכניקה בה השתמשה כדי להתגבר על פחד הבמה, והיא לא הייתה מודעת לכך שהמצלמה עשתה עליה "קלוז-אפ" בזמן שהיא עושה שימוש בטכניקה זו, תוך מעבר בין איש קהל אחד משמאלה ואחד מימינה.

הוצאה מחדש בשנת 1990
--------------------

בשנת 1990 הוצא "Walk Like an Egyptian" כסינגל בבריטניה לקידום האלבום *Greatest Hits* של הבאנגלס. הוא הציג רמיקסים חדשים לשיר שנקרא Ozymandias Remix. השיר הגיע למקום 73 בבריטניה.

מגבלות על שידור הקליפ
---------------------

"Walk Like an Egyptian" היה אחד השירים שנטען שנאסר להקרנה על ידי ערוץ קליר בעקבות פיגועי 11 בספטמבר. אתר סנופס חקר טענה זאת, ומצא כי הרשימה הייתה פשוט הצעה לגבי שירים שעלולים להיות רגישים בעת ההחלטה על מה לנגן. השיר נכלל גם ב"רשימת השירים שיש להימנע מהן" שערך ה-BBC במהלך מלחמת המפרץ.

קישורים חיצוניים
----------------

* מידע על היצירה "Walk Like an Egyptian" באתר מיוזיק בריינז
* גרסאות נוספות ל"Walk Like an Egyptian" באתר SecondHandSongs
* מילות השיר "Walk Like An Egyptian", באתר שירונט

הערות שוליים
------------

1. ↑  Abed, Cyrus (12 באפריל 2022). "33 Best New Wave Songs In The World". *Music Industry How To*. נבדק ב-6 ביוני 2022. `{{cite web}}`:  (עזרה)
2. ↑  Bronson, Fred (2003). *The Billboard Book of Number 1 Hits* (5 ed.). Random House Digital. p. 656. ISBN 0-8230-7677-6.
3. ↑  Alter, Gaby (1 בספטמבר 2009). "Classic Tracks: The Bangles' "Walk Like an Egyptian"". *Mix*. נבדק ב-15 בפברואר 2014. `{{cite journal}}`:  (עזרה)
4. ↑  *The Old Grey Whistle Test Vol. 3* (DVD). BBC Video. 2006.
5. ↑  Stichting Nederlandse Top 40, 500 Nr. 1 hits uit de Top 40, Page 234, 9023009444
6. ↑  "Bangles – Awards". AllMusic. All Media Network. נבדק ב-15 בפברואר 2014. `{{cite web}}`:  (עזרה)
7. ↑  "1987 Video Music Awards". MTV. Viacom. נבדק ב-1 בספטמבר 2009. `{{cite web}}`:  (עזרה)
8. ↑  Mikkelson, David (29 במרץ 2011). "Clear Channel Banned Songs". *Snopes.com*. נבדק ב-6 ביוני 2018. `{{cite web}}`:  (עזרה)
9. ↑  Murphy, Heather (17 בספטמבר 2001). "It's the End of the World as Clear Channel Knows It". *Slate*. נבדק ב-16 באוקטובר 2011. `{{cite journal}}`:  (עזרה)
10. ↑  Kirby, Mark (2000). *Sociology in Perspective*. Heinemann. p. 164. ISBN 0-435-33160-4.
11. ↑  "Unfit for Auntie's airwaves: The artists censored by the BBC". *The Independent*. 14 בדצמבר 2007. נבדק ב-15 בפברואר 2014. `{{cite news}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: e75a20e4-67e3-3e73-9f55-2c68932b81fb

 |